Правилник за изменение и допълнение

**на Правилника за устройството и дейността на Държавно предприятие „Национална компания „Железопътна инфраструктура”**

(обн., ДВ бр. 39 от 2009 г.; изм. и доп., ДВ бр. 98 от 2009 г.; бр. 25 от 2010 г.; бр. 100 от 2010 г.; бр. 99 от 2012 г.; бр. 49 от 2014 г.; бр. 76 от 2015 г.; бр. 73 от 2016 г.; доп., бр. 53 от 2017 г.; изм. и доп., бр. 6 от 2018 г. и бр. 41 от 2019 г.)

§ 1. Чл. 24, ал. 1 се изменя така:

(1)„В своята управленска дейност генералният директор се подпомага от трима заместник генерални директори.“

§ 2. В чл. 40 се създава нова ал. 2:

„(2) Дирекция „Стратегическо развитие и инвестиционни проекти“ се ръководи от директор, чиито правомощия се определят в утвърдена от генералния директор длъжностна характеристика и е на пряко подчинение на заместник генерален директор „Стратегия и инвестиции“.

§ 3. Чл. 41, ал.1 се изменя така:

„(1) Управлението и изпълнението на инфраструктурни проекти в предприятието се осъществява от Звена за подготовка управление и изпълнение на проекти (ЗПУИП), създадени за всеки конкретен проект, финансиран или планиран за финансиране от фондовете на ЕС и са на пряко подчинение на заместник генерален директор „Стратегия и инвестиции“.

§ 4. В чл. 47 се създава нова ал. 2:

„(2) Дирекция „Обществени поръчки и административно обслужване“ се ръководи от директор, чиито правомощия се определят в утвърдена от генералния директор длъжностна характеристика и е на пряко подчинение на заместник генерален директор „Администрация и международна дейност“.

§ 5. Чл. 49, ал. 2 се изменя така:

 След думата „характеристика“ се добавят думите „и е на пряко подчинение на заместник генерален директор „Администрация и международна дейност“.

 § 6. Чл. 49г, ал.1 се изменя така:

„(1) Отдел „Интегрирани инвестиционни проекти“ е на подчинение на заместник генерален директор „Стратегия и инвестиции“. Отделът управлява, организира, координира и контролира инвестиционния процес при изпълнение на инвестиционните програми и ново строителство, което не е включено в програмата за изпълнение на инвестиционни проекти от национално значение, и дейностите, свързани с него, като изпълнява следните функции“

§ 7. Чл. 49д, ал. 1 се изменя така:

 „(1) Отдел „Международна дейност“ е на пряко подчинение на заместник генерален директор „Администрация и международна дейност“ и изпълнява следните функции“.

§ 8. Чл. 49з, ал. 2 се изменя така:

 След думата „характеристика“ се добавят думите „и е на пряко подчинение на заместник генерален директор „Администрация и международна дейност“.

**Заключителна разпоредба**

§ 9.Правилникът влиза в сила от датата на обнародването му в „Държавен вестник”.

**Николай Събев**

*Министър на транспорта и съобщенията*